MEDIDAS EXTRAORDINARIAS NO ÁMBITO DE APLICACIÓN DOS TRIBUTOS DELEGADOS POLOS CONCELLOS E OUTRAS ENTIDADES DELEGANTES NA DEPUTACIÓN PROVINCIAL PARA MINIMIZAR O IMPACTO FISCAL DERIVADO DO ESTADO DE ALARMA DECRETADO NO ENTORNO DA CRISE COVID19
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/03/2020)

O Goberno de España mediante RD 463/2020, de data 14 de marzo declarou o estado de alarma en todo o territorio estatal para a xestión da situación da crise sanitaria ocasionada polo COVID-19, previamente a Organización mundial da Saúde, tiña declarado o brote de SARS-COV-2 como pandemia. O Decreto estatal 463/2020 foi modificado polo RD 465/2020, de 17 de marzo. Á vista desta situación extraordinaria, a presidencia da Deputación ditou diversos decretos urxentes entre os que contempla o peche da atención presencial das oficinas do ORAL, reforzándose a atención telefónica e continuando activa a oficina virtual existente e a xeneralización do teletraballo domiciliario da maior parte do persoal do mesmo. Á vista de que o RD Lei 8/2020 de 17 de marzo establece medidas urxentes e extraordinarias para facer fronte ao impacto económico e social do COVID-19 atendendo as graves consecuencias que a crise sanitaria global transmite tanto a actividade produtiva como a demanda e ao benestar dos cidadáns. Tendo en conta que esta forte crise sanitaria supón un grande impacto económico negativo en tódolos ámbitos sectoriais da economía, afectando a un gran número de persoas da provincia de Pontevedra, a Presidencia da Deputación, en uso das competencias establecidas no artigo 34 da LBRL e na disposición final primeira da Ordenanza fiscal xeral do órgano de xestión tributaria e recadación de recursos locais (ORAL) entendeu necesario a aplicación de medidas extraordinarias no ámbito da aplicación dos tributos e demais ingresos de dereito público cuxa xestión estivese delegada nesta Deputación polos diferentes concellos da provincia e outros entes públicos. Estas medidas extraordinarias teñen como obxectivo minimizar o impacto fiscal facilitando con iso a recuperación da normalidade a medida que a crise sanitaria se minore, e consisten na prorroga do período de pagamento en voluntaria das taxas correspondentes a diversos concellos que finalizaban o dia 6 de abril de 2020, así como deixar en suspenso os períodos de pagamento en voluntaria do resto de tributos que se recollen na resolución da directora do ORAL de data 2 de xaneiro de 2020 (BOP nº 8, de 14 de xaneiro de 2020), fixando un novo calendario fiscal unha vez perda vixencia o estado de alarma antes mencionado. Formulada consulta co servizo de recadación, enténdese viable a proposta que mas abaixo figura. Polo exposto e á vista do establecido no RD Lei 8/2020 de 17 de marzo, no artigo 79 e 23 da Ordenanza fiscal xeral do órgano de xestión tributaria e recadación de recursos locais (ORAL) da Deputación de Pontevedra, así como na Resolución da Directora do ORAL de 2 de xaneiro de 2020, de conformidade coas directrices manifestadas pola Presidencia da Deputación en orde as súas competencias establecidas no artigo 34 da LRBRL e na disposición final primeira da Ordenanza fiscal antes nomeada, esta Directora, en virtude das competencias establecidas na Base 7 bis das de execución do orzamento do 2020 da Deputación e na Resolución da Presidencia núm.24866 de data 27 de decembro de 2018, Prorrogar o prazo de pago en voluntaria das débedas tributarias correspondentes ás taxas actualmente ao cobro correspondentes aos concellos de ARBO, BARRO, CALDAS DE REIS, CAMBADOS, A CAÑIZA, CATOIRA, CERDEDO-COTOBADE, COVELO, CRECENTE, CUNTIS DOZÓN, A ESTRADA, AGOLADA, LALÍN, MEIS, MOAÑA, MONDARIZ, MORAÑA, AS NEVES, OIA, PAZOS DE BORBÉN, O PORRIÑO, POIO, PONTEAREAS, PORTAS, RODEIRO, O ROSAL, SANXENXO, SILLEDA, SOUTOMAIOR, TUI, VALGA e VILANOVA DE AROUSA. A prórroga estará vixente durante a integridade do prazo temporal de vixencia do estado de alarma establecido no RD 463/2020 e modificado polo RD 465/2020 de 17 de marzo, que afecta a todo territorio estatal e que foi decretado para a xestión da situación da crise sanitaria ocasionada polo COVID-19. Establecer o prazo máximo improrrogable de 10 dias posteriores aos da perda de vixencia do estado de alarma para resolver e proceder á publicación da finalización do período de pago en voluntaria de ditas taxas. Deixar sen efecto e en SUSPENSO os prazos de pago que constan no calendario fiscal, ao que se refire o artigo 23 da Ordenanza fiscal xeral do órgano de xestión e recadación de recursos locais (ORAL) da Deputación de Pontevedra, aprobado por Resolución de data 2 de xaneiro de 2020 (BOP nº 8 de 14 de xaneiro de 2020). Esta suspensión se establece durante a integridade do prazo de vixencia do estado de alarma establecido no RD 463/2020 e modificado polo RD 465/2020 de 17 de marzo que afecta a todo territorio estatal e que foi decretado para a xestión da situación da crise sanitaria ocasionada polo COVID-19. Establecer o prazo máximo improrrogable de 10 dias posteriores ao da perda de vixencia do estado de alarma para resolver e proceder a publicación do calendario definitivo do ano 2020, dos períodos voluntarios de cobro da integridade de débedas de vencemento periódico e notificación colectiva dos tributos cuxa xestión e recadación fose delegada nesta Deputación provincial polos diferentes concellos e outros entes públicos. A cobranza se fixará en todo caso, dentro dos prazos establecidos no artigo 23 da Ordenanza fiscal xeral do órgano de xestión tributaria e recadación de recursos locais (ORAL) da Deputación de Pontevedra. Proceder á súa difusión mediante a súa publicación no Boletín Oficial da Provincia de Pontevedra, a súa remisión ós concellos e demais entes delegantes e á comunicación a través de medios telemáticos (Web–ORAL), así como a publicación do presente acordo no portal de transparencia da Deputación de Pontevedra, para xeral coñecemento dos particulares. Pontevedra, 17 de marzo de 2020. A directora de servicios do ORAL, Inmaculada Viña Carregal